REPUBLIKA SRBIJA

NARODNA SKUPŠTINA

01 Broj 06-2/126-19

28. maj 2019. godine

B e o g r a d

**Z A P I S N I K**

**DVADESET DRUGE POSEBNE SEDNICE NARODNE SKUPŠTINE REPUBLIKE SRBIJE U JEDANAESTOM SAZIVU, ODRŽANE 27. I 28. MAJA 2019. GODINE**

Sednica je počela u 16 časova i 10 minuta.

Sednici je predsedavala Maja Gojković, predsednik Narodne skupštine Republike Srbije.

Predsednik je, na osnovu službene evidencije o prisutnosti narodnih poslanika, konstatovala da sednici prisustvuje 125 narodnih poslanika, a primenom elektronskog sistema za glasanje utvrđeno je da je u sali prisutno 156 narodnih poslanika i da postoje uslovi za rad Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Veroljub Arsić, Milena Bićanin, Goran Bogdanović, Nenad Božić, Balša Božović, Maja Videnović, dr Dijana Vukomanović, Nataša Vučković, Tijana Davidovac, Marko Đurišić, Zoran Živković, dr Muamer Zukorlić, Goran Ješić, Milanka Karić, Nenad Konstantinović, dr Žarko Korać, Mirko Krlić, dr Darko Laketić, Vesna Marjanović, Miroslav Markićević, Zoran Milekić, Nenad Milić, Nataša Mićić, Dragoljub Mićunović, Branislav Mihajlović, Ljupka Mihajlovska, Dejan Nikolić, Srđan Nogo, Boško Obradović, Sonja Pavlović, Dušan Petrović, Zoran Radojičić, Saša Radulović, dr Sanda Rašković Ivić, Slaviša Ristić, Branka Stamenković, Zdravko Stanković, prof. dr Ljubiša Stojmirović, Marinika Tepić, Goran Ćirić, Gordana Čomić, Dejan Šulkić, Jovan Jovanović, Dušan Milisavljević, Nada Kostić i Vojin Biljić.

Saglasno članu 90. stav 1. Poslovnika Narodne skupštine predsednik je obavestila da su pozvani da sednici prisustvuju: predsednik Republike Srbije Aleksandar Vučić, predsednik Vlade Republike Srbije Ana Brnabić, ministri u Vladi Republike Srbije i direktor Kancelarije za Kosovo i Metohiju Vlade Republike Srbije Marko Đurić.

Predsednik je pozdravila političke i privredne predstavnike sa teritorije Autonomne pokrajine Kosovo i Metohija, predstavnike Kancelarije za Kosovo i Metohiju, kao i predstavnike diplomatskog kora koji prisustvuju sednici.

Za Dvadeset drugu posebnu sednicu Narodne skupštine Republike Srbije u Jedanaestom sazivu, predsednik je utvrdila sledeći

**D n e v n i r e d**

1. **Izveštaj o Kosovu i Metohiji.**

Zatim je Narodna skupština prešla na rad po dnevnom redu.

**1. tačka dnevnog reda - IZVEŠTAJ O KOSOVU I METOHIJI**

Narodna skupština je prihvatila predlog narodnog poslanika dr Aleksandra Martinovića, predsednika Poslaničke grupe Srpska napredna stranka, da vreme rasprave za poslaničke grupe iznosi 10 časova (od 180 prisutnih narodnih poslanika, 155 je glasalo za, jedan se uzdržao, a 24 nisu glasala).

Zatim je Narodna skupština prešla na razmatranje Izveštaja o Kosovu i Metohiji.

Reč je dobio predsednik Republike Srbije Aleksandar Vučić.

U pretresu su učestvovali narodni poslanici: Dragan Marković, predsednik Poslaničke grupe Jedinstvena Srbija, Čedomir Jovanović, predsednik Poslaničke grupe Liberalno demokratska partija – Liga socijaldemokrata Vojvodine – SDA Sandžaka (nakon čijeg izlaganja se za reč javio predsednik Republike Aleksandar Vučić), prof. dr Vojislav Šešelj, predsednik Poslaničke grupe Srpska radikalna stranka (nakon čijeg izlaganja se za reč javio predsednik Republike Aleksandar Vučić, a replicirao mu je narodni poslanik prof. dr Vojislav Šešelj), dr Balint Pastor, predsednik Poslaničke grupe Savez vojvođanskih Mađara - Partija za demokratsko delovanje, dr Aleksandar Martinović, predsednik Poslaničke grupe Srpska napredna stranka, Aleksandar Stevanović, predstavnik Poslaničke grupe “Stranka moderne Srbije” i Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja se za reč javio predsednik Republike Aleksandar Vučić).

Prvog dana rada, sednica je završena u 21 čas i 50 minuta.

**Drugi dan rada - 28. maj 2019. godine**

Sednica je počela u 10 časova i pet minuta.

Sednici je predsedavao prof. dr Vladimir Marinković, potpredsednik Narodne skupštine Republike Srbije.

Predsedavajući je, na osnovu službene evidencije o prisutnosti narodnih poslanika, konstatovao da sednici prisustvuju 103 narodna poslanika, a primenom elektronskog sistema za glasanje utvrđeno je da su u sali prisutna 103 narodna poslanika i da postoje uslovi za rad Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: Aleksandar Šešelj, predstavnik Poslaničke grupe Srpska radikalna stranka – od Vlade i od Ministarstva spoljnih poslova, Nemanja Radojević, predstavnik Poslaničke grupe Stranka moderne Srbije, od ministra zaštite životne sredine i od ministra za rad, zapošljavanje, boračka i socijalna pitanja, Milija Miletić, predstavnik Poslaničke grupe Pokret socijalista – Narodna seljačka stranka – Ujedinjena seljačka stranka - od Javnog preduzeća „Putevi Srbije” i prof. dr Marko Atlagić, predstavnik Poslaničke grupe Srpska napredna stranka – od Republičkog javnog tužilaštva.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Miroslav Aleksić, Veroljub Arsić, Milena Bićanin, Goran Bogdanović, Nenad Božić, Balša Božović, Maja Videnović, dr Dijana Vukomanović, Nataša Vučković, Tijana Davidovac, Božidar Delić, Marko Đurišić, Zoran Živković, dr Muamer Zukorlić, Enis Imamović, Goran Ješić, Dragomir Karić, Milanka Karić, Nenad Konstantinović, dr Žarko Korać, Dragana Kostić, Mirko Krlić, dr Darko Laketić, Momčilo Mandić, Vesna Marjanović, Miroslav Markićević, Dragan Marković, Tatjana Macura, Zoran Milekić, Nenad Milić, Radoslav Milojičić, Nataša Mićić, Dragoljub Mićunović, Nataša Mihailović Vacić, Branislav Mihajlović, Ljupka Mihajlovska, Milutin Mrkonjić, Dejan Nikolić, Srđan Nogo, Bogdan Obradović, Boško Obradović, Sonja Pavlović, Dušan Petrović, Zoran Radojičić, Saša Radulović, dr Sanda Rašković Ivić, Marina Ristić, Slaviša Ristić, Branka Stamenković, Zdravko Stanković, Aleksandar Stevanović, dr Ana Stevanović, prof. dr Ljubiša Stojmirović, Marinika Tepić, Goran Ćirić, mr Goran Čabradi, Aleksandra Čabraja, Dejan Šulkić, Jovan Jovanović, dr Dragan Vesović, Bajro Gegić, Dušan Milisavljević, Nada Kostić i Vojin Biljić.

Saglasno članu 90. stav 1. Poslovnika Narodne skupštine predsednik je obavestila da su pozvani da sednici prisustvuju: predsednik Republike Srbije Aleksandar Vučić, predsednik Vlade Republike Srbije Ana Brnabić, ministri u Vladi Republike Srbije i direktor Kancelarije za Kosovo i Metohiju Vlade Republike Srbije Marko Đurić.

Zatim je Narodna skupština nastavila pretres o **1. tački dnevnog reda -** **IZVEŠTAJU O KOSOVU I METOHIJI.**

U nastavku pretresa učestvovali su predsednik Republike Aleksandar Vučić, narodni poslanici hadži Milorad Stošić, predstavnik Poslaničke grupe Partija ujedinjenih penzionera Srbije (PUPS), dr Milorad Mijatović, predsednik Poslaničke grupe Socijaldemokratska partija Srbije, Đorđe Vukadinović, zamenik predsednika Poslaničke grupe Nova Srbija – Pokret za spas Srbije (nakon čijeg izlaganja se za reč javio predsednik Republike Aleksandar Vučić), Đorđe Komlenski, predsednik Poslaničke grupe POKRET SOCIJALISTA – NARODNA SELjAČKA STRANKA – UJEDINjENA SELjAČKA STRANKA (nakon čijeg izlaganja se za reč javio predsednik Republike Aleksandar Vučić), prof. dr Miladin Ševarlić, Nenad Čanak (posle čijeg izlaganja se za reč javio predsednik Republike Aleksandar Vučić), Milan Lapčević (nakon čijeg izlaganja se za reč javio predsednik Republike Aleksandar Vučić, replicirao mu je narodni poslanik Milan Lapčević, a zatim se za reč javio predsednik Republike Aleksandar Vučić), Milovan Drecun, Milorad Mirčić (posle čijeg izlaganja se za reč javio predsednik Republike Aleksandar Vučić), Ljiljana Mihajlović (nakon čijeg izlaganja se za reč javio predsednik Republike Aleksandar Vučić), Aleksandar Šešelj (zatim se za reč javio predsednik Republike Aleksandar Vučić), Vjerica Radeta (nakon čijeg izlaganja se za reč javio predsednik Republike Aleksandar Vučić), Petar Jojić, Miljan Damjanović (nakon čijeg izlaganja se za reč javio predsednik Republike Aleksandar Vučić), Nemanja Šarović (posle čijeg izlaganja se za reč javio predsednik Republike Aleksandar Vučić, a zatim je predsednik Narodne skupštine, na osnovu člana 27. i člana 87. st. 2. i 3. Poslovnika, produžila rad Narodne skupštine i posle 18,00 časova), Nataša Sp. Jovanović, Filip Stojanović, Dubravko Bojić, Veroljub Stevanović, Vladimir Đurić i Đorđe Vukadinović, zamenik predsednika Poslaničke grupe Nova Srbija – Pokret za spas Srbije (nakon čijeg izlaganja se za reč javio predsednik Republike Aleksandar Vučić), posle čega je predsednik Narodne skupštine zaključila pretres.

Predsednik Narodne skupštine je, saglasno članu 87. stav 5. Poslovnika Narodne skupštine, odredila utorak, 28. maj 2019. godine, sa početkom u 17 časova i 15 minuta, kao Dan za glasanje o jedinoj tački dnevnog reda Dvadeset druge posebne sednice Narodne skupštine Republike Srbije u Jedanaestom sazivu.

Pošto je primenom elektronskog sistema za glasanje utvrđeno da je u sali prisutno 145 narodnih poslanika i da postoje uslovi za odlučivanje, u skladu sa članom 88. stav 5. Poslovnika, Narodna skupština je prešla na odlučivanje o **1. tački dnevnog reda - IZVEŠTAJU O KOSOVU I METOHIJI.**

Narodna skupština je, većinom glasova (od 162 prisutna narodna poslanika, 145 je glasalo za, četiri protiv, uzdržanih nije bilo, a 13 nije glasalo), prihvatila Izveštaj o Kosovu i Metohiji.

Pošto je Narodna skupština obavila razmatranje jedine tačke dnevnog reda sednice i odlučivanje o njoj, predsednik Narodne skupštine je, saglasno članu 102. Poslovnika, zaključila Dvadeset drugu posebnu sednicu Narodne skupštine Republike Srbije u Jedanaestom sazivu.

Sednica je zaključena u 17 časova i 20 minuta.

GENERALNI SEKRETAR PREDSEDNIK

Srđan Smiljanić Maja Gojković